
Da li je zabranjeno podsticanje žena na plač i naricanje?


* 
* 
* 
* 
* 
* 
* 

 
Da li je zabranjeno podsticanje žena na plač i naricanje?

Ummu Selema, radijallahu anha, pripovijedala je: “Kada je umro Ebu Selema, rekla sam: ‘Usamljenik, umro je u tuđoj zemlji, oplakat ću ga toliko da će se o tome nadaleko pričati.’ Pripremivši se da ga oplakujem, pojavi se žena iz jednog medinskog predgrađa da mi pomogne u plaču i naricanju, ali Resulullah, sallallahu alejhi ve sellem, dočekao ju je i dva puta je upitao: ‘Zar želiš uvesti šejana u kuću iz kqje ga je Allah istjerao?!’ Zatim sam se”, nastavlja Ummu Selema, “sustegnula od plača za Ebu Selemom.”  

Ummu Atijja rekla je: “Kada je objavljen ajet: ‘O Vjerovjesniče, kada ti dođu vjernice da ti polože prisegu .. .’ (El-Mumtehina, 12), ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, od nas je zatražio da se obavežemo da nećemo naricati. Zatražila sam: ‘Božiji Poslaniče, ja ću morati pomoći toj i toj porodici u naricanju, jer oni su meni pomogli u paganskom dobu’, a Poslanik, sallallahu alejhi ve sellem, reče: ‘Izuzetak je ta porodica. ·”  

Enes, radijallahu anhu, izjavio je: “Kada je uzimao prisegu od žena, Resulullah, sallallahu alejhi ve sellem, tražio je obećanje da neće naricati. One su rekle: ‘Allahov Poslaniče, te i te žene u džahilijetu pomagale su nam u naricanju, hoćemo li i mi njima pomoći u naricanju, a već smo prihvatile ***[islam](https://pitajucene.com/search/islam/questions/ "Pretraži pitanja o Islamu")***?’ Resulullah, sallallahu alejhi ve sellem, na to odgovori: U islamu nema pomaganja u naricanju, uzajamnog ženjenja ne dajući vjenčani dar, klanja deva kod kabura, dželeba i dženeba; a ko otima ne pripada nam. “‘


Propisi u vezi s poglavljem 


Prvo, zabranjeno je međusobno potpomaganje u zlu; onaj ko upućuje na zlo isti je kao njegov izvršilac, njihov je grijeh isti.  

Drugo, islam je strogo zabranio pomaganje u naricanju. Naime, u paganskom dobu vladao je običaj da žena nariče, a druge je još više na to potiču. Islam je to obezvrijedio. Ovaj je paganski običaj, nažalost, prisutan kod mnogih muslimanki. Pravdajući se govore: “Svaki se dug mora vratiti, čak i prolivene suze.”


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


